stanford-oval/wikipedia huggingface dataset:
Andrei Luzin
Kilpaura > Raskassarja (2016–) > Toinen Euroopan mestaruus ja MM-pronssi (2019)

Luzin eteni 2019 neljännen kerran Venäjän cupissa loppuotteluun, jossa hän saavutti kolmannen mestaruutensa voitettuaan Nikko Butkon. Toukokuussa Luzin saavutti toisen Euroopan-mestaruutensa Puolassa voitettuaan loppuottelussa moninkertaisen Euroopan-mestarin Alejandro Navarron. Syyskuussa hän otteli yksittäisen ottelun Ilja Karpenkoa vastaan Permissa RSBI Martial Arts Marathon -tapahtumassa. Ottelu käytiin nyrkkeilykehässä kolme kolmen minuutin erää. Luzin voitti kamppailun tuomariäänin. Marraskuussa hän otteli kolmipäiväisissä maailmanmestaruuskisoissa Japanissa, jossa Luzin saavutti pronssia. Hän voitti viimeisenä päivänä Sota Nakanon, Goderzi Kapanadze ja Shoki Aratan. Välierissä Luzin hävisi lopulta mestaruuden voittaneelle Mikio Uedalle.
Toukokuussa 2021 Luzin voitti Mustanmeren cupin raskaansarjan voitettuaan loppuottelussa Andrei Kolosovin. Joulukuussa Luzin oli mukana Open Baltic Cupissa. Hän eteni pronssiotteluun saakka voittaen sitä ennen juuri marraskuussa Euroopan mestaruuden voittaneen Alejandro Navarron kahden jatkoerän jälkeen tuomariäänin. Seuraavan ottelun Luzin hävisi Maksim Jekimoville ja päätyi pronssiottelussa, jossa hän voitti Ilja Averkinin.
Lokakuussa 2022 Luzin saavutti uransa neljännen Venäjän mestaruuden voitettuaan keskisarjan loppuottelussa Vladislav Khamidullinin. Joulukuussa pidettiin toinen Venäjän cup, joka käytiin avoimessa painoluokassa. Luzin eteni turnauksen pronssiotteluun, jossa hän voitti Aleksei Fedoseevin.
Kilpaura > Raskassarja (2016–) > Toinen MM-pronssi (2023–)

Maaliskuussa 2023 Luzin saavutti Venäjän cupissa hopeaa hävittyään loppuottelun Oleksandr Jeremenkolle. Marraskuussa Luzin oli mukana Kyokushinin suurimmassa turnauksessa Tokion maailmanmestaruuskilpailuissa, joka kestää kolme päivää. Hän eteni aina välieriin saakka voitettuaan b-lohkossa Guy Guttermanin, Micah Visserin, David Varan, Sota Nakanon ja Igor Zagainovin. Luzin kohtasi välierässä a-lohkon voittajan Kaito Nishimuran, jolle hän hävisi. Pronssiottelussa Luzin voitti hallitsevan Euroopan mestarin Antonio Tusseaun.
Lokakuussa 2024 Luzin saavutti viidennen Venäjän mestaruuden, Moskovassa. Hän voitti loppuottelussa Maksim Jekimovin.
197 Arete

| 197 Arete |
| --- | --- |
 Areten rata (sinisellä) verrattuna Jupiterin ja Kiviplaneettojen ratoihin (harmaalla ja valkoisella).
Löytäminen
Löytäjät:  J. Palisa
Löytöaika:  21. toukokuuta 1879
Kiertoradan ominaisuudet
Keskietäisyys Auringosta:  2,74 AU
Pienin etäisyys Auringosta:  2,30 AU
Suurin etäisyys Auringosta:  3,18 AU
Eksentrisyys:  0,160
Kiertoaika Auringon ympäri:  1 656 päivää  4,54 vuotta
Inklinaatio:  8,79°
Fyysiset ominaisuudet
Läpimitta:  29 km
Pyörähdysaika:  6,61 h
Absoluuttinen kirkkaus:  9,18
Albedo:  0,442
Asteroidiluokka:  S
197 Arete on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi, jonka löysi J. Palisa vuonna 1879. Pikkuplaneetta sai nimensä kreikkalaisen mytologian Areten mukaan.
Areten läpimitta on vain noin 29 kilometriä, joten se on aika pieni. Se kuitenkin heijastaa hyvin valoa ja on siksi melko kirkas. Se kuuluu spektrityyppiin S ja sen albedo on noin 0,442. Areten pyörähdysaika eli vuorokauden pituus sen pinnalla on noin 6,61 tuntia.
Joka 18. vuosi Arete tulee 0,04 astronomisen yksikön päähän Vestasta. Täten Areten radan muutoksista on voitu määrittää Vestan massa.
1998 Titius

| 1998 Titius |
| --- | --- |
 1938 DX1 
Löytäminen
Löytäjät:  A. Bohrmann
Löytöaika:  24. helmikuuta 1938
Kiertoradan ominaisuudet
Keskietäisyys Auringosta:  2,42 AU
Pienin etäisyys Auringosta:  2,27 AU
Suurin etäisyys Auringosta:  2,57 AU
Eksentrisyys:  0,063
Kiertoaika Auringon ympäri:  1375 päivää 3,76 vuotta
Inklinaatio:  7,64°
Fyysiset ominaisuudet
Läpimitta:  11–24 km
Pyörähdysaika:  6,13 h
Absoluuttinen kirkkaus:  12,2
Asteroidiluokka:  Xc
1998 Titius on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi A. Bohrmann vuonna 1938. Pikkuplaneetta sai nimensä Johann Daniel Titiuksen mukaan, joka tunnetaan planeettojen etäisyyksiin liittyvän Titiuksen-Boden lain kehittämisestä. Ennen kuin tämä asteroidi sai nimensä, se tunnettiin väliaikaisella tunnuksella 1938 DX1. Koska Titiuksen absoluuttinen magnitudi (H) on 12,2; sen läpimitta on todennäköisesti välillä 11–24 kilometriä.
The River (albumi)

| The River Bruce Springsteen |
| --- | --- | --- |

Studioalbumin tiedot
 Äänitetty : 3. huhtikuuta 1979 - 9. toukokuuta 1980
 Julkaistu: 17. lokakuuta 1980
 Tuottaja(t): Bruce Springsteen, Steven Van Zandt & Jon Landau
 Kesto: 82.58
 Levy-yhtiö: Columbia Records
Bruce Springsteenin muut julkaisut
| Darkness on the Edge of Town 1978 | The River 1980 | Nebraska 1982 |
Singlet albumilta The River
 ”Hungry Heart” Julkaistu: 21. lokakuuta 1980  ”Fade Away” Julkaistu: 22. tammikuuta 1981  ”I Wanna Marry You” Julkaistu: 1981  ”Sherry Darling” Julkaistu: 1981  ”The River/Independence Day” Julkaistu: toukokuuta 1981  ”Cadillac Ranch” Julkaistu: 1981  ”Point Blank” Julkaistu: 1981
The River on amerikkalaisen laulaja-lauluntekijä Bruce Springsteenin viides albumi. Se julkaistiin vuonna 1980.
Levy oli Yhdysvalloissa Springsteenin ensimmäinen ykkösalbumi, se oli Billboardin listaykkösenä 4 viikkoa ja sitä on myyty yli 5 miljoonaa kappaletta. Suomessa The River nousi myydyimpien albumien listalla sijalle 4. Kultalevyn rajan sen myynti ylitti vuonna 1990.
Levyltä löytyy Springsteenin ensimmäinen top ten -listahitti "Hungry Heart", joka nousi  Billboard Hot 100-listalla viidenneksi, kappale oli alkujaan tarkoitettu Ramones-yhtyeelle. Lisäksi levyllä on useita kiertuehittejä kuten "The River", "Out In The Street", "Fade Away" ja "Two Hearts".
Albumin kannessa olevan valokuvan on ottanut Frank Stefanko.
Äänitykset

Kappaleet äänitettiin kattoon sijoitetuilla tilamikrofoneilla Power Station -nimisessä studiossa New Yorkissa. Äänittäjänä toimi aluksi Bob Clearmountain ja sitten Neil Dorfsman. Clearmountain myös miksasi albumin ensimmäisen version. Äänitysten aikana albumin ensimmäinen kymmenen kappaletta sisältänyt versio laajeni tupla-LP:ksi.
Miksaus

Äänitykset miksattiin Chuck Plotkinin Clover Studiosilla Los Angelesissa. Miksaukseen osallistuivat Plotkinin lisäksi Neil Dorfsman ja Jimmy Iovine. Työtä teetti lauluäänen saaminen kuuluviin valituissa kahdessakymmenessä kappaleessa.
Kappaleet

Kaikki kappaleet tehnyt Bruce Springsteen. Ne jatkoivat siitä, mihin Darkness -albumi oli päättynyt, ja versoivat varhaisilla rock- ja countrylevyillä kuulluista soundeista ja äänistä. Sanoituksissa kerrotaan tavallisten ihmisten elämästä.
Kappaleet > Levy 1

The Ties That Bind – (3:34)
Sherry Darling – (4:03)
Jackson Cage – (3:04)
Two Hearts – (2:45)
Independence Day – (4:50)
Hungry Heart – (3:19)
Out in the Street – (4:17)
Crush on You – (3:10)
You Can Look (But You Better Not Touch) – (2:37)
I Wanna Marry You – (3:30)
The River – (5:01)
Kappaleet > Levy 2

Point Blank – (6:06)
Cadillac Ranch – (3:03)
I'm A Rocker – (3:36)
Fade Away – (4:46)
Stolen Car – (3:54)
Ramrod – (4:05)
The Price You Pay – (5:29)
Drive All Night – (8:33)
Wreck on the Highway – (3:54)
Kokoonpano

Bruce Springsteen – laulu, sähkökitarat, huuliharppu, piano kappaleessa "Drive All Night"
The E Street Band
Roy Bittan – piano, sähköurut kappaleissa "I'm a Rocker" and "Drive All Night", taustalaulu
Clarence Clemons – saksofoni, taustalaulu, lyömäsoittimet
Danny Federici – urut
Garry Tallent – bassokitara
Steve Van Zandt – akustinen kitara, sähkökitara, soolokitara kappeessa "Crush on You", stemmalaulu, taustalaulu
Max Weinberg – rummut
Sekä
Flo & Eddie – taustalaulu kappaleessa "Hungry Heart"
Ilta Koskimies

Ilta Eveliina Koskimies (o.s. Bergroth, 22. marraskuuta 1879 Pihlajavesi – 9. marraskuuta 1958 Helsinki) oli suomalainen runoilija ja suomentaja. Hän käytti toisinaan salanimeä Elina Vuorenala.
Hän kävi koulunsa Oulussa ja Helsingissä valmistuen ranskankielenopettajaksi vuonna 1899. Sen jälkeen häntä Kokkolassa suomen- ja ruotsinkielenopettajana. Avioioiduttuaan tri A. V. Forsmanin kanssa hän siirtyi asumaan Helsinkiin.
Ilta Koskimies on tehnyt runsaasti suomennostöitä kääntämällä vieraskielisiä musiikkitekstejä. Lisäksi hän on sanoittanut Toivo Kuulan säveltämän Kansallismielisten nuorten marssin (1912) sekä Jean Sibeliuksen säveltämän virren numero 560 (”Soi kunniaksi Luojan”) kolmannen säkeistön, jossa lauletaan: ”Suo että alttiin mielin myös köyhää holhoomme”. Kaksi ensimmäistä säkeistöä sanoitti hänen miehensä A. V. Koskimies. Virren käännös on mukana Norjan kirkon virsikirjan lisäosassa Salmer 1997. Armas Järnefeltin kehtolaulun (Berceuse, 1904) suomenkielinen teksti on niin ikään Koskimiehen käsialaa.
Koskimies on haudattu miehensä A. V. Koskimiehen ent. Forsman (1956-1929) viereen Hietaniemen hautausmaalle Helsinkiin.
Aiheesta muualla

Ilta Koskimiehen sanoitustuotanto Suomen äänitearkistossa (1901–1999)
Kalle Löytänä

Kaarle (Kalle) Löytänä (12. kesäkuuta 1887 Teisko – 4. marraskuuta 1952) oli suomalainen taidemaalari.
Löytänän vanhemmat olivat maanviljelijä Kustaa Löytänä ja Vilhelmiina Lörpys. Hän kävi kansakoulun ja alkoi sitten harjoittaa taideopintoja aluksi Akseli Gallen-Kallelan ja Carl Bengtsin johdolla 1903. Löytänä kävi Suomen Taideyhdistyksen piirustuskoulun 1904–1906 ja hän opiskeli Kööpenhaminassa ja Pariisissa Académie Colarossissa 1907 sekä Tukholmassa 1909. Löytänän töitä oli ensimmäisen kerran esillä näyttelyssä Helsingissä 1908.
Löytänä maalasi asetelmia, henkilökuvia ja hämäläisiä maisemia. Hän toimi piirustuksenopettajana eri oppikouluissa ja oli myös taidearvostelijana.
Kalle Löytänä oli naimisissa laulajatar Sirkka Susanna Saurion kanssa.
Palkinnot

II palkinto Kalevalan kuvituskilpailussa 1908
I palkinto Tampereen kaupungin seinämaalauskilpailussa 1933
Aiheesta muualla

Kalle Löytänän elämäkerta Kansallisbiografiassa
Poika hiihteli Teiskosta Tampereelle, Aamulehti, 04.11.1934, nro 298, s. 19, Kansalliskirjaston digitaaliset aineistot
Kalle Löytänän taiteilijatietä, Aamulehti, 07.03.1937, nro 64, s. 17, Kansalliskirjaston digitaaliset aineistot
August Fabian Ripatti

August Fabian Ripatti (16. syyskuuta 1891 – 15. syyskuuta 1966) oli suomalainen taidemaalari ja piirustuksenopettaja.
Ripatti opiskeli 1910-luvulla Ateneumissa ja Helsingin yliopiston piirustussalissa. 1920-luvun alkupuolella hän työskenteli muotokuva-alalla etupäässä Tanskassa.  Joulukuussa 1924 hän piti näyttelyn Aarhusissa Tanskassa.  Suomessa Ripatti oli piirustuksenopettajana muun muassa Heinolan keskikoulussa 1920-luvulla.
Teoksia

Vehmersalmen kirkon alttaritaulu Jeesus Getsemanessa, 1926
Paalasen talo, öljymaalaus 1926. Heinolan taidemuseon kokoelmissa
Professori Taavi Laitisen ja professori Iivari Leiviskän muotokuvat, 1936
Saint-Dalmas-le-Selvage

| Saint-Dalmas-le-Selvage |
| --- | --- |
 Näkymä kunnan keskustasta
 vaakuna
 Saint-Dalmas-le-Selvage
 Koordinaatit: 44°17′06″N, 6°52′39″E 
Valtio:  Ranska
Alue:  Provence-Alpes-Côte d’Azur
Departementti:  Alpes-Maritimes
Arrondissementti:  Nizza
Pinta-ala:  
 – Kokonaispinta-ala:  81,0 km²
Väkiluku (2021):  104 
 – Väestötiheys:  1 as./km²
Kunnan numero:  06119
 
 Kunnan kotisivut 
Saint-Dalmas-le-Selvage on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee noin 96 kilometriä Nizzan kaupungista pohjoiseen.
Col de la Bonette
Saint-Dalmas-le-Selvagen vuoristokylä on 1 500 metrin korkeudella, ja se on Meri-Alppien korkeimmalla sijaitseva keskusta. Samoin kunnan kylistä on 1 900 metrin korkeudella oleva Bousieyas, joka on talvisin asumaton. Se sijaitsee Jausiersin kunnan puolelle vievän tien varrella, joka kulkee kuntien rajalla olevan Col de la Bonette -solan kautta. Se sijaitsee 2 802 metrin korkeudessa. Kunnan pinta-alasta kaksi kolmasosaa kuuluu Mercantourin kansallispuistoon.
Aiheesta muualla

Kuvia tai muita tiedostoja aiheesta Saint-Dalmas-le-Selvage Wikimedia Commonsissa
2-metoksietyyliasetaatti

| 2-metoksietyyliasetaatti |
| --- | --- |

Tunnisteet
Muut nimet:  Etyleeniglykolimonometyylieetteriasetaatti,   2-metoksietanoliasetaatti,   Etikkahappo, 2-metoksietyyliesteri,   Metyylisellosolviasetaatti,  Metyyliglykoliasetaatti
CAS-numero:  110-49-6
PubChem CID:  8054
Ominaisuudet
Molekyylikaava:  C5H10O3
Moolimassa:  118,1 g/mol
Ulkomuoto:  väritön neste
Sulamispiste:  −65 °C
Kiehumispiste:  145 °C
Tiheys:  1,01 g/cm3
    
2-metoksietyyliasetaatin kemiallinen kaava on C5H10O3 ja rakennekaava CH3COOCH2CH2OCH3. 2-metoksietyyliasetaatista käytetään myös nimityksiä etyleeniglykolimonometyylieetteriasetaatti, 2-metoksietanoliasetaatti, metyyliglykoliasetaatti tai metyylisellosolviasetaatti.
2-metoksietyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 118,1 g/mol, sulamispiste −65 °C, kiehumispiste 145 °C,tiheys 1,01 g/cm3, sekoittuu veteen, leimahduspiste 45 °C c.c., itsesyttymislämpötila 380 °C ja CAS-numero 110-49-6.
2-metoksietanoliasetaattia voidaan valmistaa esteröintireaktiolla 2-metoksietanolista ja etikkahaposta. Yhdistettä käytetään liuottimena.
2-etyyliheksaanihappo

| 2-etyyliheksaanihappo |
| --- | --- |


Tunnisteet
CAS-numero:  149-57-5
PubChem CID:  8697
SMILES:  CCCCC(CC)C(=O)O
Ominaisuudet
Molekyylikaava:  C8H16O2
Moolimassa:  144,208 g/mol
Sulamispiste:  -57 °C
Kiehumispiste:  227,6 °C
Tiheys:  0,907 g/cm3
Liukoisuus veteen:  1,4 g/l (25 °C)
2-etyyliheksaanihappo (C8H16O2) on karboksyylihappoihin kuuluva orgaaninen yhdiste. Yhdistettä voidaan käyttää muiden yhdisteiden valmistukseen.
Ominaisuudet, valmistus ja käyttö

Huoneenlämpötilassa 2-etyyliheksaanihappo on väritöntä nestettä. Yhdiste liukenee vain niukasti veteen ja paremmin orgaanisiin liuottimiin, esimerkiksi etanoliin, kloroformiin ja heksaaniin. Aine on kiraalista, ja sillä on (R)-(–)- ja (S)-(+)-enantiomeerit. (S)-(+)-enantiomeerin kiertokyky asetoniliuoksessa on +10.
2-etyyliheksaanihapon valmistuksen ensimmäinen vaihe on kahden butyyrialdehydimolekyylin välinen aldolikondensaatio. Muodostuva tyydyttymätön aldehydi vedytetään 2-etyyliheksaldehydiksi ja hapetetaan 2-etyyliheksaanihapoksi. Toinen, vähemmän käytetty, tapa on 2-etyyliheksanolin hapettaminen. Näissä reaktioissa muodostuu raseeminen seos, ja enantiomeerit voidaan erottaa resoluutiolla. Myös asymmetrisiä synteesejä on kehitetty.
2-etyyliheksaanihappoa käytetään erityisesti muovinpehmentiminä ja voiteluaineina käytettävien estereiden valmistukseen. Yhdisteestä valmistetaan myös amideja sekä katalyytteinä ja sikkatiiveina käytettäviä metallisuoloja. Orgaanisen kemian synteeseissä 2-etyyliheksaanihappoa käytetään happamana apuaineena.
Grenade (Haute-Garonne)

| Grenade |
| --- | --- |
 Notre-Dame de l'Assomption
 vaakuna
 Grenade
 Koordinaatit: 43°46′20″N, 1°17′37″E 
Valtio:  Ranska
Alue:  Occitanie
Departementti:  Haute-Garonne
Arrondissementti:  Toulouse
Pinta-ala:  
 – Kokonaispinta-ala:  37,0 km²
Väkiluku (2014):  8 557 
 – Väestötiheys:  231 as./km²
Kunnan numero:  31232
 
 Kunnan kotisivut 
Infobox OKVirheellinen NIMI-arvo: 
Grenade on kunta Ranskan eteläosassa Haute-Garonnen departementissa Occitanien alueella. se sijaitsee Toulousen ja Montaubanin kaupunkien puolivälissä Garonnejoen varrella.
Nähtävyyksiä

Kunta on keskiaikainen bastide, eli linnoitettu kaupunki. Kunnan nähtävyyksiä on goottilainen kirkko Notre-Dame de l'Assomption. Sen kahdeksankulmainen torni on 47 metriä korkea. Grenade on sijaintinsa takia ollut aina vilkas kauttakulku- ja kauppapaikka. Kaupungin keskustassa on lähes 1800 neliömetrin kokoinen katettu kauppahalli. Kauppahalliin käytetyt rakennuspuut on kaadettu 1200-luvulla, ja sen kellotorni on tehty 1600-luvulla.
Aiheesta muualla

Kuvia tai muita tiedostoja aiheesta Grenade (Haute-Garonne) Wikimedia Commonsissa
Grenaden kauppahalli
2-klooribentsoehappo

| 2-klooribentsoehappo |
| --- | --- |

Tunnisteet
CAS-numero:  118-91-2
PubChem CID:  8374
SMILES:  C1=CC=C(C(=C1)C(=O)O)Cl
Ominaisuudet
Molekyylikaava:  C7H5ClO
Moolimassa:  156,56 g/mol
Sulamispiste:  142 °C
Kiehumispiste:  287 °C
Tiheys:  1,544 g/cm3
Liukoisuus veteen:  Veteen 2,09 g/l (25 °C)
  
2-klooribentsoehappo eli o-klooribentsoehappo (C7H5ClO2) on karboksyylihappo ja bentsoehapon johdannainen. Yhdistettä käytetään orgaanisessa synteesissä. 2-Klooribentsoehappo on 3- ja 4-klooribentsoehappojen isomeeri.
Ominaisuudet, valmistus ja käyttö

2-Klooribentsoehappo on huoneenlämpötilassa valkoista tai hieman kellertävää kiinteää ainetta, joka liukenee hieman kylmään veteen ja paremmin kuumaan veteen. 2-Klooribentsoehappo on klooribentsoehappoisomeereistä happamuudeltaan vahvin ja sen happovakion arvo on 1,2·10-3.
2-Klooribentsoehappoa voidaan valmistaa o-klooritolueenia klooraamalla, jolloin muodostuu α,α,α,2-tetraklooritolueenia eli 1-kloori-2-(trikloorimetyyli)bentseeniä. Tämän yhdisteen hydrolyysin seurauksena saadaan 2-klooribentsoehappoa. Toinen synteesitapa on o-klooritolueenin hapetus hapen avulla.
2-Klooribentsoehappoa käytetään säilymistä parantavana aineosana eräissä lakoissa ja maaleissa. Lisäksi sitä käytetään valmistettaessa muita yhdisteitä kuten makeutusaineita, väriaineita, lääkkeitä ja fungisideja. Esimerkiksi ammoniakkikäsittelyn tuloksena muodostuu antraniilihappoa.
Sony Interactive Entertainment

| Sony Interactive Entertainment |
| --- | --- |

 Yhtiön pääkonttori San Mateossa.
Yritysmuoto:  osakeyhtiö
Perustettu:  16. marraskuuta 1993
Toimitusjohtaja:  Jim Ryan
Avainhenkilöt:  John Kodera (varapuheenjohtaja) Kazuhiko Takeda (talousjohtaja) Kenichiro Yoshida Hiroki Totoki
Kotipaikka:  San Mateo, Kalifornia, Yhdysvallat
Toimiala:  elektroniikkateollisuus, viihdeteollisuus, videopeliteollisuus
Tuotteet:  PlayStation-laitteet ja videopelit
Emoyhtiö:  Sony Corporation
Tytäryhtiöt:  SIE Bend Studio, SIE Santa Monica Studio, Bluepoint Games, Guerrilla Games, Housemarque, Insomniac Games, Media Molecule, Naughty Dog, Polyphony Digital, Sucker Punch Productions
Kotisivu:  www.sie.com
Infobox OKVirheellinen NIMI-arvo: 
Yhtiön entinen pääkonttori.
Sony Interactive Entertainment (SIE, ennen Sony Computer Entertainment) on japanilainen pelitalo, joka on keskittynyt videopelien ja pelikonsolien tuontoon, julkaisuun ja kehitykseen. Se on Sonyn tytäryhtiö, joka perustettiin vuonna 1993 Tokiossa, Japanissa.
Yhtiö hallitsee ja huolehtii PlayStation-sarjan konsoleiden myynnistä, kehityksestä ja tuotannosta, verkkopalveluista (PlayStation Network) sekä videopelien julkaisusta konsoleilleen.
Historia

Yhtiön ensimmäinen konsoli PlayStation julkaistiin vuonna 1994 Japanissa ja vuonna 1995 Yhdysvalloissa.
SCEI:n presidentti Ken Kutaragi nimitettiin yhtiön puheenjohtajaksi, kun taas Sony Computer Entertainment American pääjohtaja Kaz Hirai ylennettiin SCEI:n presidentiksi 30. marraskuuta 2006. Huhtikuussa 2007 Ken Kuratagi luopui puheenjohtajan paikalta siirtämällä tehtävänsä äskettäin yhtiön presidentiksi nimitetylle Hiraille.
Vuonna 2015 Sony myi MMO-pelejä kehittäneen Sony Online Entertainment -yksikön.
Sony Computer Entertainment nimettiin uudestaan Sony Interactive Entertainment vuonna 2016. Samaan yksikköön yhdistettiin myös Sony Network Entertainment.
Helmikuussa 2019 ilmotettiin, että Jim Ryanista tulee uusi Sony Interactive Entertainmentin toimitusjohtaja. Hän korvasi John Koderan, joka tuli tehtävään Andrew Housen seuraajaksi vuonna 2017.
Marraskuussa 2019 ilmoitettiin, että PlayStation avaa uuden kehitysstudion Malesiassa vuonna 2020. Studiosta tulee Sony Interactive Entertainmentin ensimmäinen studio Kaakkois-Aasiassa.
Vuonna 2020 kerrottiin PlayStation Studios -brändistä, joka on kattobrändi ensimmäisen tason (engl. first party) studioiden nimikkeille. Kesäkuussa 2021 Sony osti Housemarquen, joka liittyi Naughty Dogin, Insomniac Gamesin ja Guerrilla Gamesin joukkoon. Heinäkuussa 2021 Sony kertoi alankomaalaisen Nixxes Softwaren hankinnasta ja syyskuussa 2021 sekä brittiläisen Firespriten että yhdysvaltalaisen Bluepoint Gamesin hankinnasta.
Tammikuussa 2022 yhtiö ilmoitti Bungien ostamisesta 3,6 miljardin dollarin hinnalla. Maaliskuussa 2022 yhtiö tiedotti ostaneensa kanadalaisen Haven Studiosin ja huhtikuussa 2023 yhdysvaltalaisen Firewalk Studiosin.
Syyskuussa 2023 yhtiö ilmoitti, että Jim Ryan siirtyy eläkkeelle maaliskuussa 2024. Hänen tilalleen tulee väliaikaisesti Hiroki Totoki. Toukokuussa 2024 kerrottiin, että toimitusjohtajan tehtävä jaetaan kahtia laitteistosta ja ohjelmistosta vastaaviin. Ohjelmistosta vastaamaan on nimetty Hermen Hulst ja Hideaki Nishino vastaa laitteistosta. Hulst ja Nishino aloittavat tehtävässä 1. kesäkuuta 2024.
Konsolit > Kotikonsolit

PlayStation, 1994 (Euroopassa 1995)
PlayStation 2, 2000
PlayStation 3, 2006 (Euroopassa 2007)
PlayStation 4, 2013
PlayStation 5, 2020
Konsolit > Käsikonsolit

PocketStation, 1998 (julkaisu vain Japanissa)
PlayStation Portable, 2005
PlayStation Portable Go, 2009
PlayStation Vita, 2011
Konsolit > Oheislaitteet

EyeToy (PS2)
PlayStation Eye (PS3)
PlayStation Move (PS3, PS4)
PlayStation Camera (PS4, PS5)
PlayStation VR (PS4)
Konsolit > Palvelut

PlayStation Network
Pelinkehittäjät

Sonyn alaisuudessa toimii useita pelitaloja, jotka tuottavat ja kehittävät pelejä.
Yhtiöt kuuluvat Sony Interactive Entertainment Worldwide Studios (SIE Worldwide Studios) alaisuuteen.
Pelinkehittäjät > Aasia

Polyphony Digital
Team Asobi
Pelinkehittäjät > Pohjois-Amerikka

SIE Bend Studio
Bluepoint Games
Haven Studios
Insomniac Games
Naughty Dog
SIE San Diego Studio
SIE Santa Monica Studio
Sucker Punch Productions
Valkyrie Entertainment
Pelinkehittäjät > Eurooppa

Firesprite
Guerrilla Games
Housemarque
Media Molecule
Pelinkehittäjät > Muuta kuin pelikehitystä

ICE Team
SIE Malaysia Studio
Nixxes Software
SIE San Mateo Studio
XDev
Pelinkehittäjät > Entiset

Bigbig Studios (suljettu 2012)
Evolution Studios (suljettu 2016)
Firewalk Studios (suljettu 2024)
ForwardWorks (siirtyi Sony Music Entertainmentin alaisuuteen 2021)
Guerrilla Cambridge (aikaisemmin SCE Cambridge Studio, suljettu 2017)
Incognito Entertainment (suljettu 2009)
Neon Koi (aikaisemmin Savage Game Studios, suljettu 2024)
PixelOpus (suljettu 2023)
SCE Studio Liverpool (aikaisemmin Psygnosis, suljettu 2012)
SIE Japan Studio (toiminnot uudelleenjärjesteltiin ja yhtiö keskitettiin Team Asobin ympärille 2021)
Team ICO
Project Siren
SIE London Studio (suljettu 2024)
SIE Manchester Studio (suljettu 2020)
Team Soho (yhdistetty Psygnosiksen Camden-studion kanssa SIE London Studioksi 2002)
Zipper Interactive (suljettu 2012)
Pelit

Sonyn omat kehittämät pelit on lueteltu seuraavassa:
| 0 | 1 | 2 |
| --- | --- | --- |
|  Alundra  Ape Escape  Arc the Lad  ATV Offroad Fury  Blasto  Buzz!  Colony Wars  Destruction Derby  Downhill Domination  Extermination  EyeToy  FantaVision  Formula One  The Getaway  God of War  Gran Turismo  Grind Session  Hot Shots Golf  Ico  Intelligent Qube  Jak and Daxter  Jet Moto  |  Jumping Flash  Kileak: The DNA Imperative  Killzone  Kinetica  The Legend of Dragoon  Legend of Legaia  Lemmings  LittleBigPlanet  LocoRoco  The Mark of Kri  MediEvil  MLB  Motor Toon Grand Prix  MotorStorm  NBA ShootOut  NCAA Final Four  NCAA GameBreaker  NFL GameDay  NFL Xtreme  NHL FaceOff  Okage: Shadow King  Omega Boost  |  Philosoma  PoPoLoCrois  Porsche Challenge  Primal  Rally Cross  Ratchet & Clank  Rogue Galaxy  Shadow of the Colossus  SingStar  Forbidden Siren  Forbidden Siren 2  Siren: Blood Curse  Sky Odyssey  Sly Cooper  SOCOM: U.S. Navy SEALs  Syphon Filter  Turbo Prop Racing  Twisted Metal  Uncharted  War of the Monsters  White Knight Story  Wild Arms  Wipeout  |